Yunibesiti ya Cambridge

Yunivesithi ya Cambridge ke yunivesithi ya setšhaba ya patlisiso kwa Cambridge, kwa Engelane . E simolotswe ka 1209, Yunivesithi ya Cambridge ke yona ya boraro ya bogologolo go gaisa tsotlhe mo lefatsheng tse di sa ntseng di dira. Go simololwa ga yunivesithi e go latetse ke kgorogo ya barutegi ba ba tlogetseng Yunivesithing ya Oxford ba ya kwa Cambridge morago ga go ganetsana le batho ba ba ba nnang mo toropong eo.   Diyunivesithi tse pedi tsa bogologolo tsa Seesemane, le fa ka dinako tse dingwe di tlhalosiwa e le tse di gaisanang, di na le diponagalo tse di tshwanang mme gantsi di bidiwa Oxbridge mmogo go tlhalosa duyunibesithi tse pedi.

Ka 1231, dingwaga di le 22 morago ga go tshimololo ya ga yone, yunivesithi e ne ya bonwa ka tšhata ya segosi, e e neng ya newa ke Kgosi ya Engelane Henry III . Yunivesithi ya Cambridge e akaretsa dikholetšhe di le 31 tse di ikemetseng ka nosi le mafapha a thuto a a fetang 150, magoro, le ditheo tse dingwe tse di rulagantsweng ka dikolo di le thataro . Lefapha le legolo go gaisa otlhe ke Cambridge University Press and Assessment, le le nang le kgatiso ya bogologolo go gaisa tsotlhe ya yunibesiti mo lefatsheng, e e nang le lotseno lwa £1 bilione ka ngwaga le e e nang le baithuti ba le dimilione di le 100.  Dikholetšhe tsotlhe ke ditheo tse di ipusang mo teng ga yunibesithi, di laola badiri ba tsone le dipholisi tsa tsone, mme baithuti botlhe ba tshwanetse go nna le kamano ya kholetšhe mo teng ga yunibesithi. Go ruta ga baithuti ba pele ga kalogo kwa Cambridge go ikaegile ka tlhokomelo ya beke le beke ya ditlhopha tse dinnye mo dikholetšheng tse di nang le dithuto, diseminara, tiro ya laboratori, le ka dinako tse dingwe tlhokomelo e nngwe e e tlamelwang ke magoro le mafapha a yunibesithi e e fa gare.  


 Metswedi 

 Dinopolo